Mark Wilson

Újságíró a Los Angeles Stars-nál, igazból bulvár híreket ír, és kicsit beleégett az életébe, ezért kapva kap az alkalmon, hogy Tess igazi sztorijáért cserébe segít neki kitelepülési papírokat szerezni. Volt egy barátnője, Mona, aki karácsony előtt pár héttel elhagyta. Úton-útfélen beleesik Tess Gordonba, és mindenhová, többek között arra a végzetes találkozóra is elkíséri, ami egy szimpla bunyónak indult, de csapda volt. Számára ezután Tess halott, sőt a CBI még azonosítatja is vele Tess holtestét (azt nem tudhatja ekkor még, hogy a Katedrális keze van a dolgokban). Ezután ismét összejön Monával egy rövid időre, és Párizsban tölt a lánnyal némi időt. Knox itt talál rá és számol be neki, hogy Tess életben van, és hogy Burns az ő életére pályázik. Mark egy hirtelen döntéstől vezérelve egy durva pókerpartiba kezd, és úgy határoz, hogy nem várja meg, míg Burns vagy az emberei rátalálnak, ő maga megy eléjük, és önszántából belesétál az őt követő emberek karjaiba, és rövid úton a szenátor kastélyában találja magát. Sikeresen elhiteti a szenátorral, hogy Tess Gordon valójában a Katedrális embere, és azért került bele a maffia családba, mert a Katedrális tudja, hogy Burns időgépet épít, és Mark igazából Tessen keresztül akart közel kerülni a Katedrálishoz. Meséje annyira jól sikerül, hogy Burns magával viszi a Start kapszula első útjára, ahol Mark hirtelen ötlettől vezérelve leüti, és eltéríti a kapszulát, ezzel akaratán kívül megölve Canettit. Mark nem emlékszik pontosan a dátumra így jóval korábban érkezik meg Rómába mint Tess és az intervenciósok, és római katonák fogságába esik. Egy ideig a Pompeii körül állomásozó praetoriánus század táborában vendégeskedik, ahol miután a rómaiak engedték, hogy vissza menjen az időgéphez, egy ott talált fordítóval szót is ért velük. Aztán a táborban merényletet kísérelnek meg ellene, így Aulus a városba viszi, ahol a tervük, hogy börtönbe zárják. Végülis nem ők zárják be, hanem amikor Mark összekeveri Nauszikaa-t Tessel akkor ütik le és kerül a rómaiak tényleges fogságába. Itt jelenik meg neki Alfa Egy, és viszi ki ismeretlen helyre. Márkkal ez után nem is találkozunk újra, míg Kerwin össze nem szedi egy római sírkertben.
==== Szerepe a Pompeji krízishelyzetben ====
Markot az Alfa Egy menti ki, bár Alfa Egy nem tudja, hogy ki vagy miféle a lény valójában Mark. Aztán Mark felismervén a helyzetet Alfa Kettő szerepébe lép, és megteremti a pompeji krízishelyzetet kiváltó szituációt, ami végül is le fogja hozni a Katedrális intervenciósait. Aztán amint ez megvan, Mark felveszi a kapcsolatot a második intervenciós osztaggal, és Kerwint összehozza Alfa Egyel, vagyis Szenoival. Nagyon rosszul veszi, hogy Kerwinék nem hallgatnak rá, többször is hangot ad véleményének. De miután elindulnak Pompeiiből és Brody meghal Szenoival való találkozása során Kerwin hajlik rá, hogy hallgasson az újságíróra, még akkor is, ha civil. Mark ettől függetlenül kicsit mellékpályára szorul, és sodródik az eseményekkel, míg egy ponton ismételten kulcsfigurává válik. Saját erejéből leplezi le Jessica Kerwint, illetve többször is olyan közel jut összefüggésekhez, hogy az szinte ijesztő. Többek között helyesen megtippeli Suger valódi kilétét, de nem tulajdonít nagyon jelentőséget saját állításának. Illetve ő lesz az aki megfejti a SATOR négyzet helyes feloldását mely segítségével ténylegesen meg lehet gyengíteni Lilithet. Az hogy most ez magától történt vagy valaki befolyásolja (és nem, nem az intervenciósok pszichoszondával) az nagyon jó kérdés, tekintve, hogy a megoldást álmában látja.
==== Pompeji krízishelyzet után ====
Ami jövőbeli kapcsolatát illeti Tess Gordonnal, ott hamis reményeket táplált magában. Pompeiiben szakítanak Tessel, nem is jönnek többet össze. Mikor visszamegy a saját jelenébe helyrehozza kapcsolatát Monával, de, hogy együtt is maradnak-e az egy teljesen másik kérdéskör. Ami a jövőjét illeti, Jessica annyit mond Marknak, mikor az arról faggatja, hogy találkoznak e még, hogy nagyon sokat fognak beszélgetni, és hogy olvasni fogja minden könyvét, így feltételezhető, hogy Mark Wilson író lesz. Feltételezem irományainak valami köze lesz a Katedrálishoz, és több ember is: Suger, Hands, Kerwin és Tess hagyják neki megírni, mivel integrális része annak, hogy a jővő úgy törtéjen, ahogy történni fog.
Category:Karakterek
Category:Fő_karakterek